इंग्लैंड और भारत के बीच 3 मैचों की टी-20 सीरीज़ खत्म होने के बाद सोमवार को आईसीसी ने टी-20 बल्लेबाज़ों की रैंकिंग जारी की| इस रैंकिंग में भारत के सलामी बल्लेबाज लोकेश राहुल को काफी फायदा हुआ है| राहुल को 9 स्थान का फायदा हुआ है, जिसके बाद वे तीसरे स्थान पर पहुंच गए हैं| यह उनके करियर की सर्वश्रेष्ठ रैंकिंग है| लोकेश राहुल ने हाल ही में इंग्लैंड के खिलाफ टी-20 सीरीज के पहले मुकाबले में शतकीय पारी खेली थी| वहीं रोहित शर्मा इस रैंकिंग में 11वें और कप्तान विराट कोहली 12वें स्थान पर हैं|